stanford-oval/wikipedia huggingface dataset:
Portugalin ralli 1997

|  Portugalin ralli 1997 |
| --- | --- |
 4. osakilpailu 14 osakilpailusta kaudella 1997. 
Ajankohta:  22.–26. maaliskuuta 1997
Pituus:  31 erikoiskoetta, 418,28 km


Palkintokoroke
Voittaja:   Tommi Mäkinen    Seppo Harjanne  (Mitsubishi Ralliart)
Toinen:   Freddy Loix    Sven Smeets  (Marlboro Toyota Castrol Belgium)
Kolmas:   Armin Schwarz    Denis Giraudet  (Ford Motor Co)
Portugalin ralli 1997 (viralliselta nimeltään 31. TAP Rallye de Portugal) oli rallin maailmanmestaruussarjan kilpailu kaudella 1997. Kilpailu järjestettiin 22.–26. maaliskuuta 1997. Kilpailu oli kauden neljäs ja erikoiskokeiden yhteispituus oli 418,28 kilometriä (suunniteltu pituus oli 419,78 kilometriä).
Tulokset

| Sija | Kuljettaja | Kartanlukija | Auto | Aika | Ero |  |
| --- | --- | --- | --- | --- | --- | --- |
| 1 |  Tommi Mäkinen |  Seppo Harjanne | Mitsubishi Lancer Evo IV | 4:53.01 | 0.0 |  |
| 2. |  Freddy Loix |  Sven Smeets | Toyota Celica GT-Four (ST205) | 4:57.06 | +4.05 |  |
| 3. |  Armin Schwarz |  Denis Giraudet | Ford Escort WRC | 4:59.34 | +6.33 |  |
| 4. |  Grégoire De Mévius |  Jean-Marc Fortin | Ford Escort WRC | 5:05.29 | +12.28 |  |
| 5. |  Jean-Pierre Richelmi |  Thierry Barjou | Ford Escort RS Cosworth | 5:10.17 | +17.16 |  |
| 6. |  Masao Kamioka |  Kevin Gormley | Subaru Impreza 555 | 5:10.40 | +17.39 |  |
| 7. |  Gustavo Trelles |  Jorge del Buono | Mitsubishi Lancer Evo III | 5:10.54 | +17.53 |  |
| 8. |  Manfred Stohl |  Peter Müller | Mitsubishi Lancer Evo III | 5:11.04 | +18.03 |  |
| 9. |  Alister McRae |  David Senior | Volkswagen Golf Kit Car | 5:12.54 | +19.53 |  |
| 10. |  Adruzilo Lopes |  Luís Lisboa | Peugeot 306 Maxi | 5:13.42 | +20.41 |  |
Lähde:
Aiheesta muualla

Rally-Maps.com (englanniksi)
Osakilpailut MM-rallikaudella 1997
Monaco
Ruotsi
Kenia
Portugali
Espanja
Ranska
Argentiina
Kreikka
Uusi-Seelanti
Suomi
Indonesia
Italia
Australia
Iso-Britannia
Rallin maailmanmestaruussarjan Portugalin rallit
| --- | --- |
1970-luku:   1973  1974  1975  1976  1977  1978  1979 
1980-luku:   1980  1981  1982  1983  1984  1985  1986  1987  1988  1989 
1990-luku:   1990  1991  1992  1993  1994  1995  1997  1998  1999 
2000-luku:   2000  2001  2007  2009 
2010-luku:   2010  2011  2012  2013  2014  2015  2016  2017  2018  2019 
2020-luku:   2020  2021  2022  2023  2024
Parov Stelar

| Parov Stelar |
| --- | --- |
 Stelar vuonna 2015
Henkilötiedot
Koko nimi:  Marcus Füreder
Syntynyt: 27. marraskuuta 1974 (ikä 49) Linz, Itävalta
Ammatti:  tuottaja, DJ
Muusikko
Taiteilijanimi:  Parov Stelar
Aktiivisena:  1998–
Tyylilajit:  electro swing, downtempo
Levy-yhtiöt:  Etage Noir
Aiheesta muualla
Kotisivut
  [ Muokkaa Wikidatassa ] [ ohje ]  
Parov Stelar  (oik. Marcus Füreder, s. 27. marraskuuta 1974 Linz, Itävalta) on itävaltalainen muusikko, tuottaja ja DJ. Hänen musiikillinen tyylinsä perustuu yhdistelmään jazzia, housea, elektroa sekä breakbeatia.
Hänet tunnetaan myös yhtenä electro swingin edelläkävijöistä.
Diskografia > Albumit

Shadow Kingdom (2001)
Rough Cuts (2004)
Seven and Storm (2005)
Shine (2007)
Daylight (2008)
That Swing – Best Of (2009)
Coco (2009)
The Paris Swing Box (2010)
Le Piaf (2010)
The Princess (2012)
The Invisible Girl (Parov Stelar Trio) (2013)
The Art of Sampling (2013)
The Demon Diaries (2015)
Live @ Pukkelpop (2016)
Diskografia > Singlet

”The Phantom” (2010)
”Jimmy’s Gang” (2012)
”Nobody’s Fool” (feat. Cleo Panther) (2012)
”Keep on Dancing” (feat. Marvin Gaye) (2013)
”All Night” (2014)
”Clap Your Hands” (2014)
”The Sun” (feat. Graham Candy) (2014)
”Hooked on You” (feat. Timothy Auld) (2015)
Aiheesta muualla

Kuvia tai muita tiedostoja aiheesta Parov Stelar Wikimedia Commonsissa
Papiljotti

Nykyajan nainen isoine papiljotteineen.
Erilaisia papiljotteja.
Papiljotti on yleisimmin sylinterin muotoinen esine, jolla kiharretaan hiuksia kiertämällä kosteat hiukset papiljotin ympärille. Rullassa on suoria piikkejä tai tarranauhan kaltaisia väkäsiä, jotka kiinnittävät rullan hiukseen. Vanhemman malliset papiljotit kiinnitetään hiuksiin väkästen asemesta papiljotin läpi painettavin muovipuikoin.
Ennen muovien käyttöönottoa papiljotit valmistettiin paperista, selluloidista, kumista tai alumiinista.
Papiljotit toimivat, koska kosteiden hiusten vetysidokset katkeilevat ja hiuksen rakenne löystyy[lähde? ]. Papiljotin avulla hiukset pidetään rullalla, kunnes ne kuivuvat rulla-asentoon. Näin syntyy kuohkeita kiharoita.
Papiljoteilla kihartamisen yhteydessä käytetään usein muotoiluaineita, esimerkiksi muotoiluvaahtoa tai kampausnestettä. Muotoiluaine levitetään hiuksiin ennen niiden rullaamista. Papiljottien avaamisen jälkeen kiharat voidaan haluttaessa kiinnittää hiuslakalla.
Lämpörulla

Lämpörullat on papiljotin pohjalta kehitetty hiusten kihartamislaite, joka nousi suosioon 1960-luvun lopulla tuotemerkillä Carmen. Sähköllä toimiva lämpörullalaite kuumentaa erityisrakennetut, lämpöä varaavalla vahalla täytetyt papiljotit 70 celsiusasteen lämpötilaan hiusten kihartumista tehostamaan. Lämpörullat kihartavat hiukset noin kymmenessä minuutissa verrattuna tunteja vaativiin perinteisiin papiljotteihin, jotka päässä pitää jopa nukkua yön yli.
Lämpörullien idean esitteli 1930-luvulla afroamerikkalainen keksijä Solomon Harper, mutta kaupallisen tuotteen niistä kehitti tanskalainen radio- ja tv-kauppias Arne Bybjerg Pedersen 1960-luvun alkupuolella. Hän solmi pian Carmen-lämpörulliensa markkinointisopimuksen yhdysvaltalaisen Clairol-hiustenhoitoyhtiön kanssa, ja lämpörullien suosio laajeni nopeasti ympäri maailman. Vuonna 1969 Pedersen myi Tanskan suurimpien vientiyritysten joukkoon kasvaneen A/S Carmen Curlers -yhtiönsä Clairolin silloiselle emoyhtiölle Bristol-Myersille. Parhaimmillaan 3 500 henkilöä työllistänyt tehdas Tanskan Kalundborgissa suljettiin vuonna 1990 ja tuotanto siirrettiin Aasiaan.
Lämpörullilla tehty kiharrus oli suosittua 1970-luvun taitteessa. Jukka Virtasen sanoittamassa ja esittämässä huumorikappaleessa ”Perspirantti-Antti” vuodelta 1972 nimihenkilön elämänkumppaniksi valikoituu Lämpörulla-Ulla.
Löyhästi Arne Bybjergin elämään ja hänen lämpörullayrityksensä historiaan perustuu tanskalainen draamasarja Carmen-kiharat (Carmen Curlers, 2021), jonka Yle Teema esitti joulukuussa 2022. Aiheesta on tehty myös tanskankielinen kolmiosainen dokumenttisarja Curlerkongen.
Aiheesta muualla

Kuvia tai muita tiedostoja aiheesta Papiljotti Wikimedia Commonsissa
Carmen-lämpörullalaite.
Oulun palo 1652

Claes Claessonin Oulun kartta vuodelta 1651.
Oulun palo 1652 oli suuren osan Oulun kaupunkia tuhonnut tulipalo 2. lokakuuta 1652.
Oulun kaupungin historian kirjoittaneen Artturi Virkkusen mukaan palossa tuhoutui suurin osa porvariston taloista, proviantti- eli muona-aitat, joissa oli kruunun jyviä ja rahoja, linnan silta sekä raatihuone.
Kaupunki rakennettiin tulipalon jälkeen uudelleen maanmittari Claes Claessonin vuonna 1651 laatiman suunnitelman mukaan. Uusi suunnitelma kaksinkertaisti kaupunkialueen pinta-alan ja samalla kadut ja korttelit muuttuivat säännönmukaisiksi. Ranta-alueesta muodostettiin tori ja sinne sijoitettiin mittaushuone, vaakahuone ja pakkahuone.
Pysäytyskuva

Pysäytyskuva on elokuvakerronnan keino korostaa tiettyä tarinan hetkeä pysäyttämällä liikkuva kuva muutamaksi sekunniksi liikkumattomaksi, valokuvamaiseksi.
Elokuvafilmillä työskenneltäessä pysäytyskuva saadaan aikaan kopioimalla yhtä kuvattua filmiruutua tarpeeksi monta kertaa peräkkäin toiselle filmimateriaalille, joka sitten leikataan liikkuvan kuvan jatkeeksi alkaen kopioidusta ruudusta. Nykyaikaisessa videotuotannossa ja filmille kuvattujen elokuvien digitaalisessa jälkituotannossa pysäytyskuvat tehdään ohjelmallisesti tietokoneen leikkaus- tai käsittelysovelluksessa.
Elokuvahistorian kuuluisimpia ja varhaisimpia pysäytyskuvia on François Truffaut’n ensimmäisen pitkän näytelmäelokuvan 400 kepposta (1959) viimeinen kuva, jossa päähenkilö, koulukodista karannut Antoine Doinel vaeltaa hiekkarannalla ja kääntyy katsomaan kameraan. Kamera zoomaa lähikuvaan pojan kasvoista, ja kuva pysähtyy. Tämä korostaa elokuvan tarinan jäämistä avoimeksi: emme tiedä, jääkö karkulainen tuolla hetkellä kiinni vai mitä tapahtuu, joten ryhdymme katsojina itse pohtimaan pojan tulevaisuutta. (Pysäytyskuvan ohella roolihahmon katsominen kameraan oli tuolloin hyvin epätavallinen tehokeino; molemmat ovat sittemmin yleistyneet.) Kaikkein varhaisimpana pysäytyskuvaa käyttäneenä elokuvana pidetään Alfred Hitchcockin varhaisteosta Champagne (1928). Pysäytyskuvia ja muita elokuvallisia keinoja käytetään paljon myös seuraavana vuonna valmistuneessa Dziga Vertovin dokumenttielokuvassa Mies ja elokuvakamera.
Pysäytyskuvat ovat suosittu keino myös muun muassa televisiosarjojen alkutekstijaksoissa roolihahmojen ja niiden näyttelijöiden esittelyssä. Urheilutapahtumien televisiotallennuksessa hidastuksia ja peräkkäisiä pysäytyskuvia on käytetty 1960-luvulta lähtien
Muita merkityksiä ja läheisiä käsitteitä

Pysäytyskuviksi kutsutaan joskus myös seuraavia:
maalikameran ottamia kuvia urheilukilpailuissa,
elokuvamateriaalista irrotettuja valokuvia esim. elokuvan markkinointikäyttöön (oikeammin stillkuva),
kuvakaappauksia tietokoneruudulta,
kuvatallenteen toistolaitteen (videonauhuri, DVD-soitin) pause-toiminnolla pysäytettyä kuvatallenteen kuvaa,
erittäin lyhyillä valotusajoilla saatuja teräviä kuvia esim. lentävästä luodista
pönttökameralla, videoneuvottelukameralla tai muulla yksinkertaisella verkkokameralla harvakseltaan otettuja kuvia, joista syntyy joko nykien etenevä kuvatallenne tai sarja erillisiä valokuvia.
Samankaltaista keinoa, tilannekuvaa, käytetään myös teatterissa: näyttelijät asettuvat paikoilleen tiettyyn asetelmaan, minkä tarkoitus on korostaa roolihahmojen suhtautumista näytelmän käsittelemään asiaan tai toisiinsa.
Papillon (vuoden 2017 elokuva)

| Papillon |
| --- | --- |

Ohjaaja:  Michael Noer
Käsikirjoittaja:  Aaron Guzikowski
Perustuu:  Henri Charrièren kirjoihin Papillon ja Banco
Tuottaja:   Ram Bergman  Roger Corbi  David Koplan  Joey McFarland 
Säveltäjä:  David Buckley
Kuvaaja:  Hagen Bogdanski
Leikkaaja:   John Axelrad  Lee Haugen 
Pääosat:   Charlie Hunnam  Rami Malek 
Valmistustiedot
Valmistusmaa:   Tšekki  Espanja  Yhdysvallat 
Tuotantoyhtiö:   Czech Anglo Productions  FishCorb Films  Red Granite Pictures 
Levittäjä:  Bleecker Street Netflix
Ensi-ilta:   2017-9-77. syyskuuta 2017 (TIFF)  2018-9-1414. syyskuuta 2018 (Suomi)  
Kesto:  133 minuuttia
Alkuperäiskieli:  englanti
Aiheesta muualla
IMDb 
Elonet
Infobox OKNimi-testi OK: 
Papillon on Michael Noerin ohjaama elokuva, joka on Charrièren romaaniin perustuvan elokuvan uudelleenfilmatisointi, se sai ensi-iltansa vuonna 2017. Sen on käsikirjoittanut Aaron Guzikowski, ja sen pääosia näyttelevät Charlie Hunnam ja Rami Malek.
Juoni

Elokuvan tapahtumat alkavat vuoden 1931 Pariisista jossa ”Papillon” (Charlie Hunnam) on loisteliasta elämää viettävä kassakaappimies. Hänen loistelias elämänsä hänen tyttöystävänsä Nenetten (Eve Hewson) kanssa kokee karun lopun kun hänet pidätetään murhasta syytettynä. Syyte johtuu ilmeisesti siitä että hän jätti antamatta kaikkea viimeisimmän keikan saaliista pomolleen, vaan piti muutamia jalokiviä itsellään. Hänet tuomitaan murhasta elinkautiseen vankeuteen Etelä-Amerikassa, ja matkalla sinne hän tapaa laivalla väärentäjä Louis Degan (Rami Malek), jolle hän tarjoaa suojelua saadakseen tältä rahoitusta suunnittelemaansa pakomatkaan.
Näyttelijät

| 0 | 1 | 2 |
| --- | --- | --- |
|  Charlie Hunnam  | … |  Henri ”Papillon” Charrière   |
|  Rami Malek  | … |  Louis Dega   |
|  Tommy Flanagan  | … |  Masked Breton   |
|  Ian Beattie  | … |  Toussaint   |
|  Eve Hewson  | … |  Nenette   |
|  Roland Moller  | … |  Celier   |
|  Michael Socha  | … |  Julot   |
|  Joel Bassman  | … |  Maturette   |
|  Luka Peros  | … |  Santini   |
|  Mirjam Novak  | … |  irlantilainen nunna   |
|  Yorick Van Wageningen  | … |     |
Lähde:
Pyykivi

Pyykivi länsipuolelta.
Pyykivi (ruots. Järpstenen) on rapakivigraniittinen siirtolohkare Helsingin Laajasalossa, lähellä Pyyluotoa ja Pyysaarta. Pyykivi on haljennut kahteen osaan. Kooltaan se on 3 × 3 × 4 metriä. Pyykivi on historiallinen rajakivi, jolla on myös luonnonsuojeluarvoa. Kiveen on asennettu merimerkki.
Pysäyttäkää Nyqvist

| Pysäyttäkää Nyqvist |
| --- | --- |

Tyyli:   satiiri  musta huumori  draamakomedia 
Kestoaika:  37–44 min
Pääosissa:   Antti Tuomas Heikkinen  Marc Gassot  Sonja Kuittinen  Jarkko Pajunen 
Alkuperämaa:  Suomi
Alkuperäiskieli:  suomi
Julkaistu:  10. kesäkuuta 2022
Tuotantokausia:  1
Jaksoja:  8
Tuotanto
Tuottaja(t):   Liisa Palmroth  Pekka Ruohoranta 
Ohjaaja(t):  Juha Lankinen
Käsikirjoittaja(t):   Heikki Heiskanen  Teemu Kaskinen 
Säveltäjä(t):  Timo Hietala
Leikkaaja(t):  Jari Heikkinen
Lavastaja(t):  Minna Wallenius
Kuvaaja(t):  Harri Halonen
Tuotantoyhtiö(t):  Yle Draama
Aiheesta muualla
IMDb 
Pysäyttäkää Nyqvist on Ylellä kesällä 2022 julkaistu satiirinen vakoilukomediasarja, joka käsittelee Suomen pyrkimystä liittyä Natoon, hybridisotaa, suomettumista ja kansliapäällikköjen suhmurointia. Sarjan päähenkilö on tunari ulkoministeriön harjoittelija Aleksis Nyqvist, joka saa yllättäen ylennyksen uuden Itämeri-yksikön johtajaksi. Nyqvistiä esittää Antti Tuomas Heikkinen. Muissa päärooleissa ovat Marc Gassot, Sonja Kuittinen ja Jarkko Pajunen.
Sarjan oli tarkoitus alkaa alun perin toukokuussa 2022. Helmikuussa oli tarkoitus aloittaa markkinointi, mutta Venäjän hyökättyä Ukrainaan suunnitelmasta luovuttiin. Sarja tuli lopulta katsottavaksi Areenaan 10. kesäkuuta 2022 ja televisioon 12. kesäkuuta 2022.
Sarjan ovat käsikirjoittaneet Heikki Heiskanen ja Teemu Kaskinen, ja sen on ohjannut Juha Lankinen. Käsikirjoittaminen aloitettiin seitsemän vuotta aiemmin. Kaskisen mukaan sarja syntyi siitä ajatuksesta, miten pahasti asiat voivat mennä pieleen, kun organisaatiot alkavat uskoa omiin tarinoihinsa. Kaskinen on kertonut halunneensa myös tehdä parodiaa agenttijännäreistä ja nordic noirista. Kuvauksia tehtiin Helsingissä ja Imatralla.
Näyttelijät

| 0 | 1 | 2 |
| --- | --- | --- |
|  Antti Tuomas Heikkinen  | … |  Aleksis Nyqvist   |
|  Sonja Kuittinen  | … |  Helena Nyqvist   |
|  Marc Gassot  | … |  Härkönen   |
|  Jarkko Pajunen  | … |  Rautakorpi   |
|  Minna Suuronen  | … |  Parikka   |
|  Robert Enckell  | … |  Eronen   |
|  Ilkka Koivula  | … |  Matilainen   |
|  Jukka Puotila  | … |  Carl-Kristian Nyqvist   |
|  Saana Koivisto  | … |  Jenniina Miettinen   |
|  Andrea Björkholm  | … |  Bergenskjöld   |
|  Peter Kanerva  | … |  Bodin   |
|  Darren McStay  | … |  Kirkpatrick   |
|  Viktor Drevitski  | … |  Grigorjev   |
|  Erick King  | … |  USA:n suurlähettiläs   |
|  Amira Khalifa  | … |  Haataja   |
|  Marja Salo  | … |  Vestbacka-Salolainen   |
|  Elsa Saisio  | … |  Väänänen   |
|  Karoliina Blackburn  | … |  presidentti   |
Pysäköintivirhemaksu

Pysäköintivirhemaksulappuja auton ikkunassa Pohjois-Carolinassa.
Pysäköintivirhemaksu on maksu, joka voidaan määrätä yleensä kaupunki- ja taajama-alueella pysäköinti- ja pysäyttämissääntöjen noudattamatta jättämisestä, pysäköintikiekon käyttämättä jättämisestä, väärinpysäköinnistä tai tarpeettomasta joutokäynnistä. Arkikielessä pysäköintivirhemaksua kutsutaan usein ”parkkisakoksi”, vaikka se ei ole sakko, vaan ns. hallinto-oikeudellinen kurinpitomaksu. Pysäköintivirhemaksun määrää poliisi tai lääninhallituksen määräämä kunnallinen pysäköinninvalvoja tai hänen alaisuudessaan toimivat pysäköinnintarkastajat. Pysäköinnintarkastajat määräävät suurimman osan maksuista. Puhekielessä tarkastajat tunnetaan muun muassa nimillä parkkipirkko ja lappuliisa.
Suomessa maksu perustuu lakiin pysäköinninvalvonnasta (PysVL 17 §), ja sen suuruus on 20–80 euroa.
Pysäköintivirhemaksua ei tietyissä tilanteissa määrätä ajoneuvolle, jossa on invapysäköintilupa näkyvissä ikkunassa.
Maksumääräys ja oikausvaatimus Suomessa

Pysäköintivirhemaksumääräys on ajoneuvon kuljettajalle annettava kirjallinen määräys suorittaa pysäköintivirhemaksu. Milloin kuljettaja ei ole tavoitettavissa henkilökohtaisesti, jätetään maksukehotus näkyvälle paikalle ajoneuvoon tai mikäli esimerkiksi pakenee paikalta, lähetetään pysäköintivirhemaksu ajoneuvon omistajalle tai haltijalle.
Mikäli maksua ei suoriteta annetussa maksuajassa (30 vrk), maksu on suoritettava 14 euron määrällä korotettuna. Maksu on ulosottokelpoinen ilman erillistä päätöstä. Ajoneuvon kuljettajalla, omistajalla tai haltijalla, joka katsoo pysäköintivirhemaksun aiheettomaksi, on oikeus 30 päivän kuluessa tiedoksisaannista tehdä oikaisuvaatimus pysäköinninvalvojalle (Laki pysäköinnivalvonnasta 15 §). Oikaisuvaatimus on tehtävä kirjallisesti.
Oikaisuvaatimus on tehtävä maksuajan kuluessa maksun määränneelle viranomaiselle. Jos viranomainen hyväksyy oikaisuvaatimuksen, pysäköintivirhemaksu palautetaan. Oikaisuvaatimuksen johdosta annettuun päätökseen saa edelleen hakea muutosta valittamalla hallinto-oikeuteen. Valituksen jättäminen ei kuitenkaan vapauta maksun maksuvelvoitteesta. Maksu on suoraan ulosottokelpoinen. Koska pysäköintivirhemaksu ei ole rikosoikeudellinen seuraamus, sen maksamatta jättämisestä seuraa vain ulosottomenettely ja viivästyskorkojen kertyminen sekä, mikäli maksua ei saada ulosottomenettelyssä perittyä, lisäksi maksuhäiriömerkintä. Pysäköintivirhemaksu vanhentuu muiden julkisten saatavien tapaan viiden vuoden kuluttua sitä seuranneen vuoden alusta, jona se on määrätty tai maksuunpantu (Laki verojen ja maksujen täytäntöönpanosta 20 §).
Pysäköinnintarkastajilla on käytössään kamerapuhelimet tai digikamerat, joilla voidaan kuvata pysäköintivirhemaksun kohteena oleva ajoneuvo mahdollista myöhempää valituskäsittelyä varten. Pysäköintivirhemaksun maksaa viime kädessä aina ajoneuvon haltija. Ajoneuvoa ajaneen sivullisen tulisi antaa kirjallinen tunnustus maksuvelvoitteen siirtämiseksi, mikäli näin on käynyt.
Ajoneuvoon voidaan myös asentaa rengaslukko, jolla estetään auton ajaminen ja jota ei poisteta ennen kuin tarvittavat maksut on suoritettu. Suomessa rengaslukko voidaan asentaa, jos ajoneuvolla on ennestään viisi maksamatonta pysäköintivirhemaksua.
Puolalainen rengaslukko
Pyykki kuivaa

Pyykki kuivaa on graafikko Tuomas von Boehmin linopiirros, 10,8×21,3 cm. Se on valmistunut vuonna 1941 ja se kuuluu Ateneumin taidemuseon Ester ja Jalo Sihtolan kokoelmiin.
Tuomas von Boehm piti ensimmäisen näyttelynsä vuonna 1945. Tämä Pyykki kuivaa- piirros oli kotoisine aiheineen hänen ensimmäisiä tunnettuja linopiirroksiaan. Von Boehm nousi nopeasti yhdeksi suomalaisen grafiikan voimahahmoiksi, jonka yleisimpiä aiheita töissään olivat asetelmat ja aiheet Espanjasta. Hän työskenteli Espanjan Fuengirolassa talvikaudet 38 vuoden ajan.
Aiheesta muualla

Teoksen kuva Suomen Kansallisgallerian sivuilla: Pyykki kuivaa.  (Arkistoitu – Internet Archive)
Oskar Hultman

Oskar Hultman vuonna 1916
Oskar Fredrik Hultman (21. joulukuuta 1862 Tammisaari – 31. toukokuuta 1929 Tammisaari) oli suomalainen kielentutkija.
Henkilöhistoria

Hultmanin vanhemmat olivat konsuli, valtiopäivämies Fritiof Hultman ja Amalia Maria Josepha Morawitz ja puolisot vuodesta 1890 Emilia Strömberg (k. 1894) ja vuodesta 1910 Emmy Maria Stenbäck. Hultman tuli ylioppilaaksi 1881 ja valmistui filosofian kandidaatiksi 1887 ja lisensiaatiksi 1905. Filosofian tohtoriksi hän väitteli 1906. Hultman opiskeli kielitiedettä Uppsalassa 1887–1891 ja 1899. Hän oli ensin Helsingin yliopiston Pohjoismaiden kielten dosentti vuodesta 1907 ja sitten ruotsin kielen ja kirjallisuuden ylimääräinen professori 1909–1929.
Julkaisuja

De östsvenska dialekterna, 1894
Till behandlingen af u-omljudet af a i de östnordiska språken, 1894
Jöns Buddes bok: en handskrift från Nådendals kloster, 1895, toim. O. F. Hultman
Nya fall af fornsvensk vokalförlängning, 1904
Hälsingelagen och Upplandslagens ärfdabalk i Cod. Ups. B 49, 1905
Nuckömålets fiur 'fyra', 1906
I det gamla Ekenäs: studier och anteckningar, 1910, Oskar Hultman, Ernst Häyrén, Emmy Hultman
Om uppkomsten av den bildade talsvenskan i Finland: föredrag vid Svenska Litteratursällskapets årshögtid den 5. febr. 1914, 1914
Härstamma Finlands svenskar från Sverige?, 1920
Finlandssvenskarnas härkomst: en replik till prof. Karsten, 1921
Våra svenska bygdemål, 1922
Namnet Föglö, 1924
Festskrift tillägnad Hugo Pipping på hans sextioårsdag den 5 november 1924, 1924
Efterlämnade skrifter 1–2, 1931–1939
Aiheesta muualla

Väisänen, Maija: / Hultman, Oskar (1862–1929). Kansallisbiografia-verkkojulkaisu (maksullinen).  28.2.2001. Helsinki:  Suomalaisen Kirjallisuuden Seura.
Porvarillista rakkautta: Oskar ja Mili Hultmanin tarina (1886–1894), 1997, Hanna Elomaa (toim.)
Vanhat kirjeet kertovat suhteista, joissa osattiin olla erillään. Viestejä kadonneesta Suomesta. Helsingin Sanomat, 24.12.1997, s. 23.
Portugalin ralli 2007

Kilpailun voitti Sébastien Loeb.
Portugalin ralli 2007 oli kauden viides MM-ralli ja se ajettiin 30. maaliskuuta–1. huhtikuuta 2007 Portugalissa Algarven ympäristössä.
Ralli oli soraralli ja erikoiskokeita oli 18 kpl ja niiden yhteispituus oli 357,10 km ja siirtymätaipaleineen rallin yhteispituus oli 1 008,70 km.
Rallin jälkeen kaikille Ford Focus RS WRC -autolla ajaneille autokunnille annettiin viiden minuutin aikasakko puoli millimetriä (0,5 mm) liian ohuiden takasivulasien vuoksi. Aikasakon saivat Marcus Grönholm, Mikko Hirvonen, Jari-Matti Latvala, Henning Solberg, Matthew Wilson ja Gareth MacHale. Rallin lopputuloksissa Grönholm putosi toiselta sijalta neljänneksi, Mikko Hirvonen kolmannelta sijalta viidenneksi ja Jari-Matti Latvala kuudennelta sijalta kahdeksanneksi. Toni Gardemeister hylättiin jo rallin ensimmäisenä päivänä sääntöjen vastaisella autolla ajamisesta.
Ennen rallin alkua tapahtui testierikoiskokeella onnettomuus, jossa ralliauto ajautui ulos ja osui kielletyllä alueella olleisiin katsojiin. Viisi katsojaa loukkaantui. FIA sakotti rallin järjestäjää yli 37 000 euron sakoilla.
Lopputulokset

| Sijoitus | Kuljettaja | Kartanlukija | Aika | Ero |
| --- | --- | --- | --- | --- |
| 1. |  Sébastien Loeb |  Daniel Elena | 3.53.33,1 | 0.0 |
| 2. |  Petter Solberg |  Phil Mills | 3.56.47,0 | +3.13,9 |
| 3. |  Daniel Sordo |  Marc Marti | 3.58.38,4 | +5.05,3 |
| 4. |  Marcus Grönholm |  Timo Rautiainen | 3.59.10,2 | +5.37,1 |
| 5. |  Mikko Hirvonen |  Jarmo Lehtinen | 4.00.41,2 | +7.08,1 |
| 6. |  Daniel Carlsson |  Denis Giraudet | 4.01.46,3 | +8.13,2 |
| 7. |  Gianluigi Galli |  Giovanni Bernacchni | 4.03.12,7 | +9.39,6 |
| 8. |  Jari-Matti Latvala |  Miikka Anttila | 4.04.18,0 | +10.44,9 |